
A V I Z
asupra proiectului de Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord


	În conformitate cu prevederile Regulamentului Camerei Deputaţilor, republicat, Comisia pentru administraţie publică și amenajarea teritoriului a fost sesizată, pentru dezbatere şi avizare, în procedură de urgență, prin adresa nr. PLx. 25 din 17 februarie 2020, cu proiectul de Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord.
Potrivit prevederilor Regulamentului Camerei Deputaţilor, republicat, membrii Comisiei pentru administraţie publică și amenajarea teritoriului au examinat proiectul de Lege sus menţionat în şedinţa din 3 martie 2020.
În urma finalizării dezbaterilor, membrii comisiei au hotărât, cu unanimitate de voturi, avizarea negativă a proiectului de lege.

